1.

Do tabuľky „A. Fyzické osoby podľa článku 5 ods. 1 a článku 6 ods. 1“ sa dopĺňajú tieto záznamy: Meno Identifikačné údaje Dôvody Dátum zaradenia do zoznamu „66. Kan Zaw (alias Dr. Kan Zaw) Štátna príslušnosť: Mjanmarsko/Barma; Dátum narodenia: 11.10.1954; Miesto narodenia: Mesto Salin, región Magwe, Mjanmarsko; Pohlavie: muž Kan Zaw je od 19. augusta 2022 ministrom pre investície a zahraničné hospodárske vzťahy. Vymenovala ho Štátna správna rada (SAC) vedená hlavným veliteľom ozbrojených síl Minom Aungom Hlaingom, ktorá 2. februára 2021 prevzala legislatívne, výkonné a súdne právomoci. Predtým ho po prevrate 1. februára 2021 SAC vymenovala za generálneho audítora Únie. Ako minister vlády je súčasťou vojenského režimu, ktorý prevzal moc počas vojenského prevratu a zvrhol legitímne zvolených predstaviteľov Mjanmarska/Barmy. Ako minister pre investície a zahraničné hospodárske vzťahy je zodpovedný za podporu podnikania a investícií v Mjanmarsku/Barme a za spoluprácu so zahraničnými partnermi. V tejto funkcii sa Kan Zaw aktívne podieľa na podpore úsilia armády prilákať zahraničné investície, čím prispieva k zabezpečeniu finančných potrieb vojenského režimu. Je tak zodpovedný za ohrozovanie demokracie a právneho štátu v Mjanmarsku/Barme, ako aj za účasť na činnostiach ohrozujúcich mier, bezpečnosť a stabilitu Mjanmarska/Barmy. Okrem toho je spojený s viacerými vysokými predstaviteľmi vojenského režimu vrátane hlavného veliteľa Mina Aunga Hlainga. 8. 11. 2022 67. Htun Htun Oo (alias Tun Oo) Štátna príslušnosť: Mjanmarsko/Barma; Dátum narodenia: 28.7.1956; Pohlavie: muž Htun Htun Oo je predsedom Najvyššieho súdu v Mjanmarsku/Barme, pričom ho po štátnom prevrate 1. februára 2021 v tejto funkcii potvrdil hlavný veliteľ Min Aung Hlaing 2. februára 2021. Najvyšší súd sa pod vedením Htuna Htuna Ooa podieľal na stíhaní demokraticky zvolených vedúcich predstaviteľov a predstaviteľov opozície a nesplnil svoje povinnosti ako najvyššia jurisdikcia zodpovedná za dodržiavanie zásad právneho štátu a zaručenie nezávislosti súdnictva. Htun Htun Oo sa preto ako predseda najvyššieho súdu zapája do činností, ktoré ohrozujú demokraciu a právny štát v Mjanmarsku/Barme. Okrem toho je Htun Htun Oo od svojho potvrdenia vo funkcii predsedu Najvyššieho súdu spojený s viacerými vysokými predstaviteľmi vojenského režimu vrátane hlavného veliteľa Mina Aunga Hlainga. 8. 11. 2022 68. Swe Swe Aung (alias Dr. Swe Swe Aung) Štátna príslušnosť: Mjanmarsko/Barma; Dátum narodenia: 1960; Pohlavie: žena Swe Swe Aung je generálnou riaditeľkou sekcie prokuratúry na ministerstve právnych vecí; do tejto funkcie ju 31. marca 2022 vymenovala Štátna správna rada (SAC). Sekcia prokuratúry bola pod vedením Swe Swe Aung zapojená do viacerých súdnych konaní proti demokraticky zvoleným vedúcim predstaviteľom a predstaviteľom opozície, ktoré sa viedli v rozpore s právom na obhajobu a právom na spravodlivý proces vrátane konaní vedúcich k poprave štyroch prodemokratických osobností. Swe Swe Aung sa preto ako generálna riaditeľka sekcie prokuratúry zapája do činností, ktoré ohrozujú demokraciu a právny štát v Mjanmarsku/Barme. Okrem toho je spojená s viacerými vysokými predstaviteľmi Štátnej správnej rady a funkcionármi a vysokými predstaviteľmi vymenovanými vojenským režimom, ako je napríklad hlavný veliteľ Min Aung Hlaing a generálna prokurátorka Dr. Thida Oo. 8. 11. 2022 69. Zaw Min (alias U Zaw Min) Štátna príslušnosť: Mjanmarsko/Barma; Dátum narodenia: 1970; Pohlavie: muž Zaw Min je generálnym riaditeľom sekcie väzenstva na ministerstve vnútra; do tejto funkcie ho 4. februára 2021 vymenovala Štátna správna rada (SAC). V tejto funkcii je zodpovedný za správu väzníc v Mjanmarsku/Barme. Sekcia väzenstva sa pod vedením Zawa Mina podieľala na niekoľkých prípadoch zlého riadenia väzníc a zadržiavané osoby boli vo väzniciach vystavené násiliu, bitiu, mučeniu a inému neľudskému zaobchádzaniu. Okrem toho väzenské orgány porušovali práva zadržiavaných osôb na obhajobu. Zaw Min sa preto ako generálny riaditeľ sekcie väzenstva zapája do činností, ktoré ohrozujú demokraciu a právny štát v Mjanmarsku/Barme. Okrem toho je spojený s viacerými vysokými predstaviteľmi Štátnej správnej rady a funkcionármi a vysokými predstaviteľmi vymenovanými vojenským režimom, ako je napríklad hlavný veliteľ Min Aung Hlaing a minister vnútra generálporučík Soe Htut. 8. 11. 2022 70. U Zaw Lin Aung Štátna príslušnosť: Mjanmarsko/Barma; Pohlavie: muž U Zaw Lin Aung je bývalý vojenský dôstojník a od konca roka 2021 zástupca riaditeľa oddelenia väzenstva regiónu Rangún. Okrem toho je U Zaw Lin Aung zodpovedný za väznicu Insein. Pod jeho vedením boli politickí väzni zadržiavaní vo väznici Insein vystavení násiliu, bitiu, mučeniu a inému neľudskému zaobchádzaniu zo strany väzenského personálu. U Zaw Lin Aung sa preto ako zástupca riaditeľa oddelenia väzenstva regiónu Rangún zapája do činností, ktoré ohrozujú demokraciu a právny štát v Mjanmarsku/Barme. 8. 11. 2022 71. U Than Swe Štátna príslušnosť: Mjanmarsko/Barma; Dátum narodenia: 1957 alebo 1965 Pohlavie: muž U Than Swe je predsedom protikorupčnej komisie; do tejto funkcie ho 19. augusta 2022 vymenovala Štátna správna rada (SAC). Protikorupčná komisia pod vedením U Thana Sweho zaviedla politiky zamerané na legitimizáciu vojenského prevratu vrátane jej účasti na konaniach proti demokraticky zvoleným vedúcim predstaviteľom, ako napríklad vznesenie obvinení z korupcie proti štátnej radkyni Daw Aun Schan Su Ťij. U Than Swe sa preto ako predseda protikorupčnej komisie zapája do činností, ktoré ohrozujú demokraciu a právny štát v Mjanmarsku/Barme. 8. 11. 2022 72. Ko Ko Lwin Štátna príslušnosť: Mjanmarsko/Barma; Dátum narodenia: 1972 alebo 1982 Pohlavie: muž Ko Ko Lwin je členom štátnej volebnej komisie (UEC); do tejto funkcie ho 1. apríla 2022 vymenovala Štátna správna rada (SAC). Tým, že prijal túto funkciu po vojenskom prevrate z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvode, ako aj začatím trestného stíhania za volebný podvod v tých istých voľbách, sa Ko Ko Lwin priamo podieľa na činoch ohrozujúcich demokraciu a právny štát v Mjanmarsku/Barme. 8. 11. 2022 73. Min Min Oo Štátna príslušnosť: Mjanmarsko/Barma; Dátum narodenia: 1962 alebo 1967 Pohlavie: muž Min Min Oo je členom štátnej volebnej komisie (UEC); do tejto funkcie ho 2. mája 2022 vymenovala Štátna správna rada (SAC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvode, ako aj začatím trestného stíhania za volebný podvod v tých istých voľbách, sa Min Min Oo priamo podieľa na činoch ohrozujúcich demokraciu a právny štát v Mjanmarsku/Barme. 8. 11. 2022 74. Htun Aung Štátna príslušnosť: Mjanmarsko/Barma; Dátum narodenia: 1967; Pohlavie: muž Generál Htun Aung je hlavný veliteľ mjanmarských vzdušných síl; do tejto funkcie ho12. januára 2022 vymenoval hlavný veliteľ mjanmarských ozbrojených síl generál Min Aung Hlaing. V tejto funkcii Htun Aung velí vzdušným silám v Mjanmarsku a riadi ich. Mjanmarské vzdušné sily spáchali útoky na civilné ciele v celom Mjanmarsku, pričom zabili a zranili civilistov vrátane detí a osôb patriacich k etnickým a náboženským menšinám. Zamerali sa aj na školy, miesta náboženských obradov a zariadenia verejného zdravotníctva. Vo funkcii hlavného veliteľa mjanmarských vzdušných síl je generál Htun Aung zodpovedný za závažné porušovanie ľudských práv, za činnosti podkopávajúce demokraciu a právny štát v Mjanmarsku/Barme, ako aj za činnosti, ktoré ohrozujú mier, bezpečnosť a stabilitu Mjanmarska/Barmy. Generál Htun Aung sa okrem toho zúčastňuje na riadení MEHL, konglomerátu, ktorý vlastnia mjanmarské ozbrojené sily a ktorý im poskytuje hospodárske a materiálne zdroje umožňujúce ich operácie. Podporuje tak činností, ktoré ohrozujú mier, bezpečnosť a stabilitu Mjanmarska/Barmy. 8. 11. 2022 75. Phone Myat Štátna príslušnosť: Mjanmarsko/Barma; Pohlavie: muž Generálporučík Phone Myat je od apríla 2021 veliteľom úradu špeciálnych operácií č. 3 (BSO 3) mjanmarských ozbrojených síl (Tatmadaw). Predtým pôsobil ako námestník ministra na ministerstve vnútra v období od júla 2020 do apríla 2021 a od mája 2019 do júla 2020 bol veliteľom západného veliteľstva. Ako veliteľ BSO 3 velí vojenským silám juhozápadného veliteľstva (Ayeyarwaddy), južného veliteľstva (Bago a Magway) a západného veliteľstva (Jakchain a Čjin) a riadi ich. Vojenské sily sa pod jeho velením dopustili závažného porušovania ľudských práv, zločinov a zverstiev vrátane zabíjania, pozemných a leteckých útokov na civilné obyvateľstvo a masakrov v regióne Magway, Čjinskom štáte a regióne Bago. Phone Myat je ako veliteľ BSO 3 zodpovedný za závažné porušovanie ľudských práv, za činnosti podkopávajúce demokraciu a právny štát v Mjanmarsku/Barme, ako aj za činnosti, ktoré ohrozujú mier, bezpečnosť a stabilitu Mjanmarska/Barmy. 8. 11. 2022 76. Aung Soe Štátna príslušnosť: Mjanmarsko/Barma; Pohlavie: muž Generálporučík Aung Soe je od januára 2021 veliteľom úradu špeciálnych operácií č. 4 (BSO 4) mjanmarských ozbrojených síl (Tatmadaw). Predtým bol do marca 2018 námestníkom ministra vnútra, potom bol veliteľom úradu špeciálnych operácií č. 6. Ako veliteľ BSO 4 velí vojenským silám pobrežného veliteľstva divízie Tanintharyi a juhovýchodného veliteľstva v Monskom a Kačjinskom štáte. Vojenské sily sa pod jeho velením dopustili závažného porušovania ľudských práv, zločinov a zverstiev vrátane zabíjania, pozemných a leteckých útokov na civilné obyvateľstvo, svojvoľného zatýkania a delostreleckého ostreľovania. V Kačjinskom štáte, ktorý je jedným z regiónov pod velením Aunga Soea, bolo od prevratu do júla 2022 zaznamenaných 3 993 násilných incidentov. Ako veliteľ BSO 4 je zodpovedný za závažné porušovanie ľudských práv, za činnosti podkopávajúce demokraciu a právny štát v Mjanmarsku/Barme, ako aj za činnosti, ktoré ohrozujú mier, bezpečnosť a stabilitu Mjanmarska/Barmy. 8. 11. 2022 77. Thet Pon Štátna príslušnosť: Mjanmarsko/Barma; Pohlavie: muž Generálporučík Thet Pon je od júna 2020 veliteľom úradu špeciálnych operácií č. 5 (BSO 5) mjanmarských ozbrojených síl (Tatmadaw). Predtým bol do roku 2017 veliteľom severozápadného veliteľstva a od roku 2017 do júna 2020 veliteľom regiónu Rangún. Ako veliteľ BSO 5 velí vojenským silám a vojenským tribunálom v regióne Rangún a riadi ich. V marci 2021 zaviedla Štátna správna rada v Mjanmarsku stanné právo, čím preniesla výkonnú a súdnu moc na veliteľov príslušných regionálnych vojenských veliteľstiev. Do júla 2022 odsúdili vojenské tribunály v regióne Rangún na smrť 119 osôb, pričom mnohé z nich z politických dôvodov vrátane štyroch členov demokratickej opozície, ktorí boli popravení v regióne Rangún. Okrem toho sa vojenské sily v regióne Rangún dopustili násilných činov a zabíjania proti pokojným demonštrantom, ako napríklad použitia smrtiacej sily počas protestov proti junte 14. marca 2021 v meste Hlaing Tharyar v regióne Rangún. Thet Pon je ako veliteľ BSO 5 zodpovedný za závažné porušovanie ľudských práv, za činnosti podkopávajúce demokraciu a právny štát v Mjanmarsku/Barme, ako aj za činnosti, ktoré ohrozujú mier, bezpečnosť a stabilitu Mjanmarska/Barmy. 8. 11. 2022 78. Htein Win Štátna príslušnosť: Mjanmarsko/Barma; Pohlavie: muž Generálmajor Htein Win je veliteľom južného veliteľstva mjanmarských ozbrojených síl (Tatmadaw). Ako regionálny veliteľ velí vojenským silám v regiónoch Bago a Magway a riadi ich. Vojenské sily v uvedených regiónoch spáchali letecké útoky, razie, podpaľačstvo, početné zabíjanie a používali ľudské štíty. Región Magway je osobitným hotspotom pre brutálne operácie proti opozícii, ktoré vedie armáda, a to prostredníctvom stratégie „Kill All, Burn All, Loot All“ (Všetkých zabiť, všetko spáliť, všetko vyrabovať) v regióne Magway. Htein Win je ako veliteľ južného veliteľstva zodpovedný za závažné porušovanie ľudských práv, za činnosti ohrozujúce demokraciu a právny štát v Mjanmarsku/Barme, ako aj za činnosti, ktoré ohrozujú mier, bezpečnosť a stabilitu Mjanmarska/Barmy. 8. 11. 2022 79. Htin Latt Oo Štátna príslušnosť: Mjanmarsko/Barma; Pohlavie: muž Generálmajor Htin Latt Oo je od júla 2020 veliteľom západného veliteľstva mjanmarských ozbrojených síl (Tatmadaw). Ako regionálny veliteľ velí vojenským silám v západnom Jakchainskom a Čjinskom regióne a riadi ich. Vojenské sily sa v uvedených regiónoch dopustili závažného porušovania ľudských práv a zločinov vrátane leteckých útokov, znásilnenia, používania ľudských štítov, podpaľačstva domov, masakrov a svojvoľného zatýkania. Htin Latt Oo je ako veliteľ západného veliteľstva zodpovedný za závažné porušovanie ľudských práv, za činnosti ohrozujúce demokraciu a právny štát v Mjanmarsku/Barme, ako aj za činnosti, ktoré ohrozujú mier, bezpečnosť a stabilitu Mjanmarska/Barmy. 8. 11. 2022 80. Than Htike Štátna príslušnosť: Mjanmarsko/Barma; Pohlavie: muž Vojenské identifikačné číslo: Kyi-28146 Brigádny generál Than Htike je od 6. januára 2022 veliteľom severozápadného veliteľstva mjanmarských ozbrojených síl (Tatmadaw). Ako regionálny veliteľ velí vojenským silám v regióne Sagaing a riadi ich. Vojenské sily pod jeho velením sa dopustili závažného porušovania ľudských práv, nadmerného použitia sily a brutálnych akcií proti civilnému obyvateľstvu vrátane vojenského útoku na školu v meste Depeyin v regióne Sagaing, pri ktorom zahynulo najmenej 13 ľudí vrátane 11 detí. Vojenské sily v regióne Sagaing od vojenského prevratu spálili viac ako 20 000 domov. Than Htike je ako regionálny veliteľ severozápadného veliteľstva zodpovedný za závažné porušovanie ľudských práv, za činnosti ohrozujúce demokraciu a právny štát v Mjanmarsku/Barme, ako aj za činnosti, ktoré ohrozujú mier, bezpečnosť a stabilitu Mjanmarska/Barmy. 8. 11. 2022 81. Nyunt Win Swe Štátna príslušnosť: Mjanmarsko/Barma; Pohlavie: muž Generálmajor Nyunt Win Swe je od júna 2020 veliteľom mjanmarských ozbrojených síl (Tatmadaw) v regióne Rangún. Nyunt Win Swe ako regionálny veliteľ velí vojenským silám v regióne Rangún a riadi ich a spolu s veliteľom úradu pre špeciálne operácie č. 5 generálporučíkom Thetom Ponom dohliada na vojenské tribunály v regióne Rangún. V marci 2021 zaviedla Štátna správna rada v Mjanmarsku stanné právo, čím preniesla výkonnú a súdnu moc na veliteľov príslušných regionálnych vojenských veliteľstiev. Do júla 2022 odsúdili vojenské tribunály v regióne Rangún na smrť 119 osôb, pričom mnohé z nich z politických dôvodov vrátane štyroch členov demokratickej opozície, ktorí boli popravení v regióne Rangún. Okrem toho sa vojenské sily v regióne Rangún dopustili násilných činov a zabíjania proti pokojným demonštrantom, ako napríklad použitia smrtiacej sily počas protestov proti junte 14. marca 2021 v meste Hlaing Tharyar v regióne Rangún. Nyunt Win Swe je ako veliteľ regiónu Rangún zodpovedný za závažné porušovanie ľudských práv, za činnosti podkopávajúce demokraciu a právny štát v Mjanmarsku/Barme, ako aj za činnosti, ktoré ohrozujú mier, bezpečnosť a stabilitu Mjanmarska/Barmy. 8. 11. 2022 82. U Tay Za Štátna príslušnosť: Mjanmarsko/Barma; Dátum narodenia: 18.7.1964; Miesto narodenia: Rangún, Mjanmarsko Pohlavie: muž U Tay Za je zakladateľom a predsedom skupiny spoločností Htoo, súkromného konglomerátu pôsobiaceho v rôznych odvetviach vrátane obchodu, bankovníctva, baníctva, cestovného ruchu a letectva. U Tay Za je úzko prepojený s najvyšším vedením mjanmarských ozbrojených síl (Tatmadaw). Prostredníctvom skupiny spoločností Htoo poskytol U Tay Za na podujatí na získanie finančných prostriedkov v roku 2017 Tatmadaw finančnú podporu v súvislosti s jakchainskými „čistiacimi operáciami“. Okrem toho U Tay Za pôsobil ako sprostredkovateľ pri dodávke vojenského vybavenia, ktoré sa použilo proti civilnému obyvateľstvu a demonštrantom v celej krajine. Tým, že U Tay Za prispel k spôsobilosti armády páchať závažné porušenia ľudských práv a represie oči civilnému obyvateľstvu, ako aj vykonávať činnosti ohrozujúce demokraciu a právny štát v Mjanmarsku/Barme, poskytol podporu Tatmadaw a podieľal sa na činnostiach, ktoré ohrozujú mier, bezpečnosť alebo stabilitu Mjanmarska/Barmy. 8. 11. 2022 83. Aung Moe Myint Štátna príslušnosť: Mjanmarsko/Barma; Dátum narodenia: 9.6.1971 alebo 28.9.1969 Pohlavie: muž Číslo cestovného pasu: 12/YAKANA(N)006981 Aung Moe Myint je riaditeľom spoločnosti Dynasty International Company Ltd (DICL) pôsobiacej v sektore obchodu. Je honorárnym konzulom Bieloruskej republiky v Mjanmarsku. Aung Moe Myint na základe svojho obchodného a osobného postavenia vrátane svojich úzkych politických a obchodných väzieb s Bieloruskom uľahčil mjanmarským ozbrojeným silám obstarávanie zbraní, tovaru, na ktorý sa vzťahujú reštriktívne opatrenia, a tovaru s dvojakým použitím, ktorý sa používal proti civilnému obyvateľstvu a demonštrantom v celej krajine. Tým, že Aung Moe Myint prispel k spôsobilosti armády páchať závažné porušenia ľudských práv a represie voči civilnému obyvateľstvu, ako aj vykonávať činnosti ohrozujúce demokraciu a právny štát v Mjanmarsku/Barme, poskytol podporu Tatmadaw a podieľal sa na činnostiach, ktoré ohrozujú mier, bezpečnosť alebo stabilitu Mjanmarska/Barmy. 8. 11. 2022 84. Naing Htut Aung Štátna príslušnosť: Mjanmarsko/Barma; Dátum narodenia: 27.1.1968; Pohlavie: muž Číslo cestovného pasu: 12/MAKAYA 118765 Naing Htut Aung je riaditeľom International Group of Companies (IGGC) pôsobiacej v sektore obchodu. Prostredníctvom IGGC poskytol Naing Htut Aung na podujatí na získanie finančných prostriedkov v roku 2017 Tatmadaw finančnú podporu v súvislosti s jakchainskými „čistiacimi operáciami“. Okrem toho pôsobil ako dovozca a sprostredkovateľ zbraní, vojenského vybavenia a tovaru s dvojakým použitím pre mjanmarské ozbrojené sily, ktoré sa použili proti civilnému obyvateľstvu a demonštrantom v celej krajine. Tým, že Naing Htut Aung prispel k spôsobilosti armády páchať závažné porušenia ľudských práv a represie voči civilnému obyvateľstvu, ako aj vykonávať činnosti ohrozujúce demokraciu a právny štát v Mjanmarsku/Barme, poskytol podporu Tatmadaw a podieľal sa na činnostiach, ktoré ohrozujú mier, bezpečnosť alebo stabilitu Mjanmarska/Barmy. 8. 11. 2022“